Hyd Internet 78 Views BSNL
BSNL
న్యూఢిల్లీ : జియోకి పోటీగా టెలికాం సంస్థలు ఫీచర్‌ ఫోన్లను మార్కెట్‌లోకి తీసుకొచ్చేందుకు సిద్దమవుతున్నాయి.ఇటీవల
ఎయిర్‌టెల్‌ తన 4జి స్టార్ట్‌ ఫోన్‌ను దీపావళి నాటికి మార్కెట్‌లోకి తీసుకురావాలని ప్రయత్నిస్తున్న సంగతి తెలిసిందే.తాజాగా
బిఎస్‌ఎన్‌ఎల్‌ కూడా అదే బాటలో పయనిస్తుంది.తక్కువ ధరకే ఉచిత వాయిస్‌ కాలింగ్‌ సదుపాయంతో ఫీచర్‌ ఫోన్‌ను తీసుకురానుంది. ఈ విషయాన్ని బిఎస్‌ఎన్‌ఎల్‌ చైర్మన్‌ అనుపమ్‌ శ్రీవాస్తవ పేర్కొన్నారు. ఇందుకోసం బిఎస్‌ఎన్‌ఎల్‌ లావా,మైక్రోమాక్స్‌ సంస్థలతో  భాగస్వామ్య ఒప్పందాన్ని కుదుర్చుకుంది.ఉచిత వాయిస్‌ కాలింగ్‌ సదుపాయంతో 2 వేలకే బిఎస్‌ఎన్‌ఎల్‌ ఈ ఫీచర్‌ ఫోన్‌ను  తీసుకురానుంది.రెండు సంస్థల భాగస్వామ్యంతో అక్టోబరు నాటికి ఈ ఫోన్‌ను మార్కెట్లోకి విడుదల చేసేందుకు సన్నాహాలు చేస్తున్నట్లు  ఆయన వెల్లడించారు.బిఎస్‌ఎన్‌ఎల్‌కు సుమారు 10.5 కోట్ల మంది చందాదారులు ఉన్నారు.అయితే రెండు సంస్థల సహకారంతో తీసుకొచ్చే ఈ ఫీచర్‌ ఫోన్‌ తయారీకి ఎంత ఖర్చు అవుతుందనే విషయాన్ని మాత్రం వెల్లడించలేదు.దీపావళి పండుగ లోపు ఈ ఫోన్‌ను వినియోగదారులకు అందుబాటులోకి తీసుకొచ్చేందుకు ముమ్మరంగా కసరత్త జరుగుతుంది.సైబర్‌ మీడియా రిసెర్చ్‌ నివేదిక ప్రకారం  సుమారు 15 శాతం ఆదాయ ఫీచర్‌ ఫోన్ల ద్వరా వస్తుండగా మార్కెట్లో ఇవి 57 శాతం ఉన్నాయి.సెమీ అర్బన్‌,గ్రామీణ  ప్రాంతాల్లోని వినియోగదారులు ఎక్కువగా ఫీచర్‌ ఫోన్లను ఉపయోగిస్తున్నారు.మొబైల్‌ మార్కెటింగ్‌ అసోసియేషన్‌,కంతర్‌  ఐఎంఆర్‌బి సంయుక్తంగా ఇటీవల నిర్వహించి సర్వే ప్రకారం 85 శాతం ఫీచర్‌ ఫోన్‌ వినియోగదారులు స్మార్ట్‌ఫోన్ల కొనుగోలు చేయడానికి ఆసక్తి చూపడం లేదు.